James Ransone

James Finley Ransone III, ganet d'an 2 a viz Even 1979 hag aet da Anaon d'an 19 a viz Kerzu 2025, a oa un aktour stadunanat. Brudet e oa bet gant roll Ziggy Sobotka en eil koulzad ar stirad skinwel drama The Wire, ar c'haporal Josh Ray Person er berrstirad brezel ha drama Generation Kill (2008), an archer er filmoù dreistnaturel ha spont Sinister (2012) ha Sinister 2 (2015), Chester en Tangerine (2015), Eddie Kaspbrak gour en It Chapter Two (2019), ha Max en The Black Phone (2021).

Ransone a oa marvet e 2025 e Los Angeles, e Kalifornia, oadet a 46 vloaz. Marvet eo dre en em grougañ.
Buhez personel ha marv
Pa oa oadet a 27 vloaz, Ransone a oa tapet gant an dramm heroin ha dle en doa dastumet, betek 30 000 a zollarioù. Deuet e oa a-benn da baouez gant an dramm.

E Mae 2021, Ransone en doa skrivet war Instagram e oa bet taget reizhel gant ur c'helenner matematik prevez e ti e dud e 1992. Bet e oa o vont da welet polis kontelezh Baltimore e miz Meurzh 2020, met nac'het e oa bet gant ar polis mont pelloc'h evit un enklask. Pennoù skolioù publik kontelezh Baltimore a oa bet kelaouet eus ar rebechoù, hervez ar polis; pennoù ar reizhiad skolioù o devoa embannet e oant bet kelaouet eus ur "gudenn" met a oa chomet hep embann peseurt obererezh a oa bet lakaet da dalvezout.

Ransone a oa dimezet gant Jamie McPheehttps://www.tmz.com/2025/12/22/james-ransone-wife-speaks-after-death/?utm_social_post_id=630521661&adid=social-tw&utm_social_handle_id=16331010 ha daou vugel o doa bet. Marvet eo dre emlazh e Los Angeles, e Kalifornia, d'an 19 a viz Kerzu 2025, oadet a 46 vloaz.

 Notennoù ha daveennoù 

Rummad:Ganedigezhioù 1979
Rummad:Marvioù 2025
Rummad:Aktourien SUA
Rummad:Tud krouget
Rummad:Tud emlazhet